***Gran Torino*** er en amerikansk dramafilm fra 2008 regissert av Clint Eastwood. Han spiller selv hovedrollen som en innesluttet enkemann som må forholde seg til de nye, fremmede naboene. Filmen hadde premiere i USA 12. desember 2008, og i Norge 20. mars 2009.

Sammendrag
----------

Walt Kowalski (spilt av Clint Eastwood) er en polsk-amerikansk pensjonert blåsnipp-arbeider, og en krigsveteran fra Korea-krigen. Han har nylig blitt enkemann etter 50 års ekteskap, og hans kones død fikk ham til å bli en frafallen katolikk. Hans hjem ligger i Highland Park, en by i Wayne County, Michigan, som tidligere hovedsakelig var befolket av hvite familier fra arbeiderklassen. Nå er området dominert av fattige asiatiske innvandrere, og gjengvold og annen kriminalitet er dagligdags. Hans sønner har giftet seg, flyttet vekk, og er opptatt av deres egne familier, noe som øker Walts egen isolasjon.

Han avviser et forslag fra en av sønnene hans om å flytte til et eldrehjem hvor det bor flere andre pensjonister, og han tror barna hans bare er interessert i hans hjem og eiendeler. Han bor alene, bare sammen med sin eldre hund, Daisy. Walt er en mangeårig sigarett-røyker, og lider av hyppige hoste-anfall. Noen ganger hoster han opp blod, men han skjuler dette for familien. En katolsk prest, Janovich, forsøker å snakke med ham. Men Walt forakter den unge, uerfarne mannen som tror han sitter på alle svarene om livet og døden. Etter hvert åpner Walt seg litt opp for presten, og avslører at han fremdeles er hjemsøkt av minner fra krigen. Familien Hmong Vang Lor bor vegg i vegg med Walt. En gang tar han Thao på fersken, når han forsøker å stjele Walts bil, en Ford Gran Torino fra 1972. Thao sliter med gjeld til sin fetter, Fong, som også går under kallenavnet "Edderkopp"

Gjengen blir irritert over Thaos fiasko, og de angriper ham. Men Walt konfronterer dem med en rifle, jager dem vekk, og får respekt fra hmong-samfunnet. Som straff gir moren til Thao ordre om at han skal arbeide for Walt i en uke, og Walt får ham til å gjøre forskjellige små-jobber i nabolaget, og de to danner etterhvert en gjensidig respekt for hverandre. Thao blir svært imponert over den omfattende verktøy-samlingen i Walt's garasje. Thaos søster Sue introduserer Walt for deres mat og kultur, og hjelper ham inn i hmong-samfunnet. Dette blir snart mer som en familie for Walt, enn hans egentlige familie. På en annen side blir Walter en bedre mann for disse guttene, enn han noensinne var for hans egne sønner. Walt hjelper blant annet Thao med å finne seg en jobb, og gir ham råd om kvinner. Walt oppsøker etterhvert en lege angående sine hyppige hoste-anfall, hvor det blir klart at han ikke har lenge igjen å leve.

Thao har fremdeles problemer med mishandling og trakassering fra "Edderkoppen" og gjengen hans. De angriper ham på vei hjem fra jobb, noe som fører til at Walt slår til en av gjeng-medlemmene og senere truer dem med en pistol. Til gjengjeld skyter gjengen mot huset til Vang Lor-familien med maskinpistoler, både Thao og huset blr skadd. Rett etterpå kommer en blodig Sue, etter å ha blitt slått ned og voldtatt av gjengen. Fra presten Janovich får Walt vite at Sue er innlagt på sykehus. Naboene nekter å stille som vitne eller hjelpe politiet, av frykt for at dette kommer til å utløse enda flere voldelige angrep fra "Edderkoppen" og hans gjeng.

Dagen etter ønsker Thao hjelp fra Walt til å hevne seg, og Walt ber ham komme tilbake senere på ettermiddagen. I mellomtiden gjør Walt sine personlige forberedelser: Blant annet kjøpe en dress, og får en hårklipp. Når Thao kommer tilbake, tar Walt ham med til kjelleren, gir ham sin Silver Star-medalje fra krigen, og forteller ham om sine hjemsøkende minner fra krigen. Han holder Thao innelåst i kjelleren, til hevnen hans er over, for å sikre at gutten aldri blir hjemsøkt av å drepe noen. I motsetning til Walt har Thao fremdeles hele livet foran seg, og Walt ønsker ikke at gutten for resten av livet skal hjemsøkes av minner om å ha drept noen.

Den kvelden drar Walt hjem til gjeng-medlemmene, som trekker skytevåpen mot ham. Han står på et fortau foran huset, kjefter på dem, og sier høyt hva slags forbrytelser han mener de er skyldig i. Dette vekker oppmerksomhet fra naboene. Han tar en sigarett i munnen, og legger hånden i en lomme på jakken, og de tror han tar frem en pistol. Gjengen skyter og dreper ham. Når Walt kollapser, åpnes hånden hans og en Zippo-lighter faller ut. Men Walt var ubevæpnet. Planen hans var å provosere gjengen til å drepe ham i all offentlighet med alle naboene som vitne. Sue, etter Walts anvisninger, frigjør Thao og de kjører til åstedet i Walt's gamle Gran Torino.

En politimann forteller at hele gjengen er arrestert for drapet, og på grunn av antall vitner kommer gjengen til å dømmes til lang tid i fengsel. Thao og Sue innser at Walt hadde til hensikt å dø for å frigjøre samfunnet fra gjengens terror. Walts begravelse ledes av prest Janovich. Både hans egen familie og mange av hmong-samfunnet er tilstede. Etterpå skal hans testamente bli lest opp. Til familiens overraskelse overlater Walt dem ingenting. Huset hans doneres til den lokale kirken. Hans dyrebare Gran Torino blir gitt til Thao, under forutsetning av at han ikke modifiserer kjøretøyet. Filmen slutter med Thao som kjører bilen sammen med Walts gamle hund Daisy.

Roller (utvalg)
---------------

Clint Eastwood
* Clint Eastwood – Walt Kowalski
* Christopher Carley – Father Janovich
* Bee Vang – Thao Vang Lor
* Ahney Her – Sue Lor
* Brian Haley – Mitch Kowalski
* Geraldine Hughes – Karen Kowalski
* Dreama Walker – Ashley Kowalski
* Brian Howe – Steve Kowalski
* John Carroll Lynch – Barber Martin
* William Hill – Tim Kennedy

Eksterne lenker
---------------

* (en) Offisielt nettsted Rediger på Wikidata

* (en) Gran Torino – kategori av bilder, video eller lyd på Commons Rediger på Wikidata
* (en) *Gran Torino* på Internet Movie Database Rediger på Wikidata

* (no) *Gran Torino* hos Filmfront Rediger på Wikidata

* (sv) *Gran Torino* i Svensk Filmdatabas Rediger på Wikidata

* (da) *Gran Torino* i Danmark Nationale Filminstitut Rediger på Wikidata

* (en) *Gran Torino* på AllMovie Rediger på Wikidata

* (fr) *Gran Torino* på Allociné Rediger på Wikidata

* (nl) *Gran Torino* på MovieMeter Rediger på Wikidata

* (en) *Gran Torino* på Turner Classic Movies Rediger på Wikidata

* (en) *Gran Torino* på American Film Institute Rediger på Wikidata

* (en) *Gran Torino* på Rotten Tomatoes Rediger på Wikidata
* (no) *Gran Torino* hos Filmweb

| * v
* d
* r
Filmer regissert av Clint Eastwood |
| --- |
| 1970-tallet | *Misty - mørkets melodi* (1971) • *Fremmed uten navn* (1973) • *Breezy - fri som kjærligheten* (1973) • *Iskald hevn* (1975) • *Josey Wales - Fredløs* (1976) • *Dødsjakten* (1977) |
| 1980-tallet | *Bronco Billy* (1980) • *Firefox* (1982) • *Honkytonk Man* (1982) • *Sudden Impact* (1983) • *På stram line* (1984) • *Pale Rider* (1985) • *Heartbreak Ridge* (1986) • *Bird* (1988) |
| 1990-tallet | *White Hunter Black Heart* (1990) • *The Rookie* (1990) • *Nådeløse menn* (1992) • *A Perfect World* (1993) • *Broene i Madison County* (1995) • *All Makt* (1997) • *Midnatt i det gode og ondes hage* (1997) • *Forbrytelsen* (1999) |
| 2000-tallet | *Space Cowboys* (2000) • *Blodspor* (2002) • *Mystic River* (2003) • *The Blues: Piano Blues* (2003) • *Million Dollar Baby* (2004) • *Flags of Our Fathers* (2006) • *Brev fra Iwo Jima* (2006) • *Changeling* (2008) • *Gran Torino* (2008) • *Invictus – den uovervinnelige* (2009) |
| 2010-tallet | *Hereafter* (2010) • *J. Edgar* (2011) • *Jersey Boys* (2014) • *American Sniper* (2014) • *Sully* (2016) |

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** VIAF **·** GND **·** LCCN
 |